CELEX: C2006/108/16
Language: el
Date: 2006-05-06 00:00:00
Title: Υπόθεση C-129/06 P: Αναίρεση που άσκησε στις  4 Μαρτίου 2006  η Autosalone Ispra Snc κατά της αποφάσεως που εκδόθηκε στις  30 Νοεμβρίου 2005  στην υπόθεση T-250/02, Autosalone Ispra Snc κατά Ευρωπαϊκής Κοινότητας Ατομικής Ενέργειας

6.5.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 108/9
            
         Αναίρεση που άσκησε στις 4 Μαρτίου 2006 η Autosalone Ispra Snc κατά της αποφάσεως που εκδόθηκε στις 30 Νοεμβρίου 2005 στην υπόθεση T-250/02, Autosalone Ispra Snc κατά Ευρωπαϊκής Κοινότητας Ατομικής Ενέργειας
   (Υπόθεση C-129/06 P)
   (2006/C 108/16)
   Γλώσσα διαδικασίας: η ιταλική
   Διάδικοι
   
      Αναιρεσείουσα: Autosalone Ispra Snc [εκπρόσωπος: B. Casu, δικηγόρος]
   
      Αντίδικος στην αναιρετική διαδικασία: Ευρωπαϊκή Κοινότητα Ατομικής Ενέργειας, εκπροσωπούμενη από την Επιτροπή των Ευρωπαϊκών Κοινοτήτων [εκπρόσωποι: E. de March και A. Dal Ferro, δικηγόρος]
   Αιτήματα της αναιρεσείουσας
   Η αναιρεσείουσα ζητεί από το Δικαστήριο:
   
               —
            
            
               να κηρύξει παραδεκτή την παρούσα αίτηση αναιρέσεως·
            
         
               —
            
            
               να εξαφανίσει την απόφαση που εξέδωσε το Πρωτοδικείο των Ευρωπαϊκών Κοινοτήτων στην υπόθεση T-250/02·
            
         
               —
            
            
               να αναπέμψει την υπόθεση T-250/02 στο Πρωτοδικείο, προκειμένου αυτό, διατάσσοντας, ακόμη και αυτεπαγγέλτως, τα κατάλληλα αποδεικτικά μέσα, όπως πραγματογνωμοσύνη, αυτοψία ή εξέταση μαρτύρων, να εκδώσει νέα απόφαση με την οποία να δεχθεί τα αιτήματα που διατύπωσε πρωτοδίκως η αναιρεσείουσα·
            
         
               —
            
            
               να καταδικάσει την Επιτροπή στο σύνολο των δικαστικών εξόδων, περιλαμβανομένων των εξόδων της πρωτόδικης διαδικασίας.
            
         Λόγοι αναιρέσεως και κύρια επιχειρήματα
   Η αναιρεσείουσα υποστηρίζει ότι η απόφαση του Πρωτοδικείου είναι πλημμελής επειδή:
   
                
            
            
               ήταν εσφαλμένος ο νομικός χαρακτηρισμός των περιστάσεων της υποθέσεως λόγω αλλοιώσεως και παραμορφώσεως του περιεχομένου των αποδεικτικών στοιχείων, και
            
         
                
            
            
               υπήρξε παράβαση των κοινοτικών διαδικαστικών κανόνων όσον αφορά τη διεξαγωγή των αποδείξεων.